
Nr.27/108/18 martie 2004
R A P O R T

asupra proiectului de Lege privind aprobarea Ordonanţei de urgenţă a Guvernului nr.2/2004 pentru completarea Legii nr.138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.2/2004 pentru completarea Legii nr.138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, trimis cu adresa nr.P.L.-X 124 din 10 martie 2004.

La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

· Comisia pentru apărare, ordine publică şi siguranţă naţională
· Comisia juridică, de disciplină şi imunităţi.
Proiectul de lege are ca obiect de reglementare creşterea valorii de referinţă sectorială de salarizare a cadrelor militare din armată.

Comisia propune Plenului adoptarea proiectului de lege întrucât din anul 1999 nu a mai avut loc nici o majorare a soldelor militarilor, deşi în ultima perioadă s-au produs creşteri salariale ale personalului bugetar din anumite sectoare de activitate; mai mult, unele drepturi ale militarilor au fost afectate sau chiar pierdute prin efectul unor reglementări noi în domeniul financiar (cum ar fi Legea nr.571/2003 privind Codul Fiscal, OUG nr.150/2002 privind organizarea şi funcţionarea sistemului asigurărilor de sănătate).

2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 4 martie 2004, cu respectarea prevederilor art.76 alin.(2) din Constituţie, republicată.

3. La lucrările comisiei au fost prezenţi un număr de 19 deputaţi, din totalul de 21 membri ai comisiei.

La dezbaterea proiectului în şedinţa comisiei din 16 martie 2004, au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, d-l mr. Vasile Florin – consilier juridic şi d-l col. Lung Dănuţ – consilier, din partea Ministerului Apărării Naţionale.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
Amendament respins
În cursul dezbaterii în comisie, următorul amendament a fost respins:

	Nr. crt.
	Text iniţial
	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1
	Art.III. – Sumele necesare aplicării prevederilor prezentei ordonanţe de urgenţă se asigură prin diminuarea, în anul 2004, a premiilor şi a cuantumului unor sporuri, prin ordin al ministrului apărării naţionale şi cu încadrare în creditele bugetare aprobate cu această destinaţie.


	D-l deputat Costel-Eugen Popescu propune reformularea textului după cum urmează:

“Art.III. – Sumele necesare aplicării prevederilor prezentei ordonanţe de urgenţă se asigură din rezerva bugetară a bugetului de stat din anul 2004 la capitolul subvenţii.”
	a) Argumente pentru susţinere:
Este necesară creşterea salarială. Bugetul Ministerului Apărării Naţionale este mic, fapt ce necesită suplimentarea lui.

b) Argumente pentru respingere:
Nu există sume alocate din bugetul de stat cu aceste destinaţii.

	Camera Deputaţilor


Proiectul de lege a fost aprobat în forma propusă în raport, cu un număr de 9 voturi pentru şi 4 voturi împotrivă.

